Апрача таго, што галоўны герой умудраецца весці партызанскія баявыя дзеянні ў закрытым будынку, а ворагі не могуць яго знайсці, напружанне апавядання будуецца на яшчэ адным супярэчанні. Джон Кэйл, персанаж Татума, павінен уратаваць прэзідэнта, але пры гэтым ён увесь фільм на самой справе пытаецца вызваліць сваю дачку. У больш шырокім сэнсе, ён ратаванне пэўных людзей прыпадабняе да прадухілення сусветнай катастрофы. То бок гэта класічны канфлікт абавязку і пачуццяў, розуму і сэрца, які ідзе яшчэ з часоў Шэкспіра. Пры гэтым для Кэйла выбраць – значыць адназначна прайграць; ён у пэўны момант разумее гэта і стараецца выбару не рабіць. У героя Джэймса Вудса, антаганіста Кэйла, выбар быў падобны – праўда, каталізатарам сталі іншыя пачуцці – і ён гэты выбар зрабіў. Маштабнасць, напружанне ствараюцца дзякуючы дэманстрацыі характараў, матываў, біяграфій персанажаў, якія не толькі жадаюць забіць ці ўратаваць адзін аднога , але і ведаюць, навошта.